Bilwaskarma

Bilwaskarma is en Oort in dat Municipio Waspán, Autonome Region Karibikküst Noord, Nicaragua. In dat Dörp mit 460 Inwahners (Stand 2000)Ficha Municipal Waspam leevt Lüüd von dat Volk von de Miskito.

 Geografie 

Dat Dörp liggt an’t rechte Över von’n Río Coco un dormit direkt an de Grenz na Honduras. De Naveröörd sünd Waspán, Ulwás un Sáupuka in’n Westen un Klayk, Uhri un Wasla in’n Noordoosten.

 Historie 

1934 hett Dokter A. David Thaeler Jr. von de Moravian Church in North America (Herrnhuters) en lüttje Klink in Bilwaskarma grünnt, wat een von de eersten medizinischen Inrichtungen in de Region weer.Bilwaskarma Clinic, Moravian Mission Thaeler hett de Klinik bet 1964 bedreven. De Klinik is 1983 bi de Gefechten twüschen Contras un Sandinisten in’n Dutt gahn. Eerst 1995 kunnen de Herrnhuters en ne’e Klinik apenmaken.

 Weertschop un Infrastruktur 

 Verkehr 

De eenzige Straat dör dat Dörp föhrt in’n Noordoosten na Wasla un in’n Westen na Waspán. Von Waspán föhrt de NIC-73 in’n Süüdwesten na Bilwi. Tosätzlich gifft dat en Straat, de bi Leimus över’n Río Coco na Honduras un dor na Puerto Lempira löppt.

 Lüüd 

1959 is Lottie Cunningham Wren in Bilwaskarma boren.

 Footnoten 

Kategorie:Oort
Kategorie:Nicaragua